Neɣ tamedyazt n wass-a,tewi-d amsil* nniḍen, d tulya ɣer tsekliwin tiberraniyin dɣa amedyaz tbeddel cwiṭ twuri ines; d agi yenna Ǧellawi <Amedyaz d win izemren ad yesselḥu awal i d-yekkan 1 seg yidelsan d tsekliwin tiberraniyin> daɣen isental-is ugten ayen ur nettwaḥsab, maca tuget seg-sen ɣef tayri d zhu, nezmer ad d-nini qlilit wid i d-yewwin ɣef tmusni d tissas d tsartit, maca tikwald allus n tezlatin cnan wiyaḍ zik, ahat amakken d tirirt n tejmilt ladɣa tikwal d asaxreb n tiɛubja d ṣwab d wayen yellan zeddig, dɣa nettaf-d anemgal n wawal agi n tejmilt mačči d asmekti am akken d tuksa n sser,ilaq adas nfek isem n ucemmet ahat tagi mačči d tamuɣli timmant, d azɣan s udem usnan aseklan, acku tamedyazt n wass-a tuɣal ɣer deffir s waṭas ama deg tmusni d tirmit, neɣ deg talɣa n usefru d tmaɣrut-is, ula deg cbaḥa-s daɣen.